মখলিছ মিয়া, বানিয়াচং থেকে ॥ বানিয়াচংয়ে ভ্রাম্যমান আদালতে ভূয়া এমবিবিএস ডাক্তারের ৩ মাসের কারাদন্ডাদেশের রায় হয়েছে। গতকাল বুধবার বিকালে প্রথম শ্রেণীর নির্বাহী ম্যাজিস্ট্রেট ইউএনও এসএম মুনীর উদ্দিনের আদালতে এ রায় ঘোষিত হয়। জানা যায়, বি-বাড়ীয়া জেলার নবীনগর উপজেলার পদ্মাপাড়া গ্রামের মৃত আব্দুস সামাদের ছেলে মোঃ আবু হানিফ জিহাদী নিজেকে ২ মাস পূর্বে এমবিবিএস ও এফআরসিএস পাশ ডাক্তার পরিচয় দিয়ে বানিয়াচং উপজেলার মার্কুলী বাজারে চেম্বার খোলে ২’শ টাকা ভিজিটে রোগীদের ব্যবস্থাপত্র দিয়ে আসছিল। স্থানীয় ইউপি চেয়ারম্যান মঞ্জু কুমার দাশ বিশ্বস্থ সূত্রে জানতে পারেন সে একজন ভূয়া ডাক্তার এবং তার শিক্ষাগত যোগ্যতা এসএসসি পাশ। এ ব্যাপারে তিনি নিশ্চিত হয়ে মার্কুলী পুলিশ ফাঁড়িতে অভিযোগ করলে মঙ্গলবার সকালে এসআই আমিনুল ইসলাম ওই ভুয়া ডাক্তারকে গ্রেফতার ...